**OBRAZLOŽENJE**

**ZAKONA O IZMJENAMA I DOPUNAMA**

**ZAKONA O PRORAČUNIMA U FEDERACIJI BOSNE I HERCEGOVINE**

**I. USTAVNA OSNOVA ZA DONOŠENJE**

Ustavna osnova za donošenje ovoga Zakona sadržana je u odredbi III. članka 1. točke c) i g), koji je izmijenjen amandmanima VIII, LXXXIX i CVI i odredbi IV. A. članka 20. (1) d) Ustava Federacije Bosne i Hercegovine, prema kojima je u isključivoj nadležnosti Federacije donošenje propisa o financijama i financijskim institucijama Federacije i fiskalna politika Federacije kao i financiranje djelatnosti federalnih vlasti, ustanova i institucija koje federalne vlasti osnivaju, a Parlament Federacije Bosne i Hercegovine je, uz ostale nadležnosti predviđene Ustavom, odgovoran za donošenje zakona o obavljanju dužnosti federalne vlasti.

**II. RAZLOZI ZA DONOŠENJE**

Kao glavni razlog za donošenje izmjena i dopuna Zakona je uvođenje programskog budžetiranja, jačanje organizacijskih okvira, razvoj detaljne strukture proračunskih korisnika, definiranje ciljeva pojedinačnih programa, kao i osiguranje proračuna na temelju rezultata vladinih politika i gornje granice rashoda kako je navedeno u Dokumentu okvirnog proračuna.

**III. OBRAZLOŽENJE PREDLOŽENIH DOPUNA**

**Člankom 1.** Zakona u članku 2. definirani su elementi programske klasifikacije, a brisane i mijenjane postojeće definicije koje nisu u skladu s novim pristupom programskom budžetiranju.

**Člankom 2.** Zakona dopunjuje se naslov Poglavlja III.

**Člankom 3.** Zakona izmijenjen je članak 10., kojim se propisuje sadržaj proračuna sukladno proračunskim klasifikacijama (programskoj, ekonomskoj, organizacijskoj, funkcionalnoj i fondovskoj), a sve sukladno planskim aktima, ciljevima i zadacima iz strateških dokumenata proračunskih korisnika, te višegodišnjim kapitalnim ulaganjima iz programa javnih investicija.

**Člankom 4.** Zakona u članku 12. izvršeno je usklađivanje financijskog plana, odnosno programske strukture izvanproračunskih fondova s novim pristupom programskom budžetiranju.

**Člankom 5.** Zakona izmijenjen je članak 13., kojim se propisuje financijski zahtjev proračunskih korisnika (u odnosu na raniji financijski plan proračunskih korisnika), a koji sadrži programske informacije sukladno planskim aktima, ciljevima i zadacima iz strateških dokumenata proračunskih korisnika.

**Člankom 6.** Zakona u članku 14. iza riječi: „financijskog plana“ dodaje se zarez i riječi: „odnosno financijskog zahtjeva“, te se dodaje novi stavak 2., kojim se propisuje da se proračun priprema, usvaja i izvršava po programskoj klasifikaciji.

**Člankom 7.** Zakonadopunjuje se naslov Poglavlja IV.

**Člankom 8.** Zakona u članku 15. izmijenjeni su određeni rokovi u proračunskom kalendaru kako bi se dalo više vremena proračunskim korisnicima za pripremu i dostavu financijskih zahtjeva Ministarstvu financija u skladu s novim pristupom programskom budžetiranju, te više vremena Ministarstvu financija za analize financijskih zahtjeva i konzultacija s proračunskim korisnicima.

**Člankom 9.** Zakona izmijenjen je članak 16., kojim se definira postupak pripreme i sadržaja Dokumenta okvirnog proračuna, odnosno da se isti priprema i na temelju Strategije razvoja Federacije Bosne i Hercegovine.

**Člankom 10.** Zakona izmijenjen je članak 17., kojim se preciznije definira sadržaj smjernica ekonomske i fiskalne politike za trogodišnje razdoblje, na temelju kojih se zasniva izrada DOP-a.

**Člankom 11.** Zakona izmijenjen je članak 18., kojim se definiraju gornje granice rashoda po programima proračunskih korisnika u okviru DOP-a.

**Člankom 12.** Zakona izmijenjen je članak 19., kojim se uvrštava programska struktura u instrukcije broj 2 koje Ministarstvo financija dostavlja proračunskim korisnicima u cilju izrade financijskog zahtjeva.

**Člankom 13.** Zakona izmijenjen je članak 20., kojim se propisuje da financijski zahtjev sadrži prikaz rashoda i izdataka po programima, odnosno rashode i izdatke razvrstane po proračunskim klasifikacijama, uključujući i programsku klasifikaciju. Također, propisuje se i prikazivanje višegodišnjih kapitalnih ulaganja u okviru financijskog zahtjeva.

**Člankom 14.** Zakona u članku 21. u stavku 1. riječ „plana“ zamjenjuje se riječju „zahtjeva“.

**Člankom 15.** Zakona u članku 23. u stavku 2. zamijenjene riječi: „financijskog plana“ s riječima: „financijskog zahtjeva“.

**Člankom 16.** Zakona u članku 24. dodaje se novi stavak 4., kojim se propisuje način uvrštavanja višegodišnjih kapitalnih ulaganja u godišnji proračun.

**Člankom 17.** Zakona u članku 25. u stavku 2. mijenja se datum dostavljanja Nacrta proračuna Vladi Federacije Bosne i Hercegovine.

**Člankom 18.** Zakona mijenja se naslov odjeljka 4.

**Člankom 19.** Zakona izmijenjen je članak 26., kojim se definira sadržaj proračunske dokumentacije, te propisuje da obrazloženje proračuna, između ostalog, sadrži ključne informacije i indikatore učinaka za svaki program.

**Člankom 20.** Zakona u članku 27. u stavku 3. riječi: „stavak 3.“ zamjenjuju se riječima: „stavak 2.“, te u stavku 4. riječi: „stavak 3.“ zamjenjuju se riječima: „stavak 2.“.

**Člankom 21.** Zakona u članku 29. dodaje se novi stavak 4., kojim se propisuje veza programa javnih investicija s DOP-om i proračunom Federacije Bosne i Hercegovine.

**Člankom 22.** Zakona u članku 30. u stavku 1. izmijenjeni su određeni rokovi u kalendaru Programa javnih investicija Federacije Bosne i Hercegovine kako bi se omogućila predviđena direktna veza s DOP-om i proračunom.

**Člankom 23.** Zakona izmijenjen je članak 32. stavak 1. sukladno izmjenama u članku 15. Zakona.

**Člankom 24.** Zakona u članku 35. u stavku 2. izmijenjeno je tijelo (Vlada umjesto ranije Parlament) koje donosi Odluku o privremenom financiranju, te dodan novi stavak 6., koji regulira implementaciju višegodišnjih kapitalnih ulaganja u razdoblju privremenog financiranja.

**Člankom 25.** Zakona u članku 46. dodaje se novi stavak 7., kojim se propisuje da se proračun izvršava u skladu s programskom strukturom sukladno svim proračunskim klasifikacijama, uključujući i programsku.

**Člankom 26.** Zakona u članku 49. mijenja se stavak 2. radi uvođenja kategorije kreditnih sredstava, te usuglašavanja izvršavanja visine uplaćenih, odnosno prenesenih sredstava (pomoći, donacije, kreditna sredstava) koja su doznačena na JRR.

**Člankom 27.** Zakona u članku 58. mijenja se stavak 3., kojim se propisuje mogućnost procedure prijenosa neutrošenih sredstava za odobrena višegodišnja kapitalna ulaganja.

**Člankom 28.** Zakona u članku 59. u stavku 2. definirana je preraspodjela sredstava između programa.

**Člankom 29.** Zakona u članku 97. dodana je nova točka 8. koja propisuje da se programska klasifikacija koristi i u fazi financijskog izvještavanja, kao i obvezu izvještavanja o učinku.

**Člankom 30.** Zakona u članku 102. u točki 2. iza riječi: „financijskog plana“ dodaje se zarez i riječi: „odnosno financijskog zahtjeva“, te u točki 4. mijenja se datum dostavljanja proračunskih zahtjeva sukladno izmjenama u članku 15. Zakona.

**Člankom 31.** Zakona dodani su novi čl. 106a. i 106b., kojima se određuje početak primjene implementacije programskog budžetiranja na razini Federacije i kantona, s obzirom da se ista neće primjenjivati na razini gradova i općina, dok odredbe koje se odnose na višegodišnja kapitalna ulaganja shodno primjenjuju kantoni, gradovi i općine.

**Člankom 32.** Zakona definirano je stupanje na snagu Zakona i njegova primjena.

**IV. USKLAĐENOST S PROPISIMA EUROPSKE UNIJE**

Uzimajući u obzir predmet i sadržaj izmjena i dopuna ovoga Zakona, utvrđeno je da ne postoje odgovarajući izvori prava Europske unije s kojima je potrebno izvršiti usklađivanje.

**V. FINANCIJSKA SREDSTVA**

Za provođenje ovoga Zakona neće biti potrebna dodatna financijska sredstva iz Proračuna Federacije Bosne i Hercegovine.